Rikunarita-ORG/Wikinium huggingface dataset:
# ফরাসি শিল্প ও সাহিত্য নিশান
সংক্ষিপ্ত ইউআরএল

| শিল্প ও সাহিত্য নিশান অর্দ্র দেজ আর এ দে লেত্র Ordre des Arts et des Lettres |
| --- |
|  একজন অফিসিয়ে (কর্মকর্তা) ও একজন শ্যভালিয়ের (অশ্বারোহী বীর) পদচিহ্ন |
| পুরস্কারদাতা দেশ |
| ধরন | ৩ উপাধিযুক্ত মেধা নিশান: **কমঁদর** (অধিনায়ক) **অফিসিয়ে** (কর্মকর্তা) **শ্যভালিয়ে** (ঘোড়সওয়ার বীর) |
| পুরস্কৃত হওয়ার কারণ |  |
| মর্যাদা | সক্রিয় |
| পরিসংখ্যান |
| প্রতিষ্ঠিত | ২রা মে ১৯৫৭ |
| পূর্ববর্তী |
| পরবর্তী (উর্ধতন) | অর্দ্র দ্যু মেরিত মারিতিম |
| পরবর্তী (অধীনস্থ) | মেদাই দেজ এভাদে |
|  কমঁদর  অফিসিয়ে  শ্যভালিয়ে শিল্প ও সাহিত্য নিশানের ফিতে |

**শিল্প ও সাহিত্য নিশান** বা **অর্দ্র দেজ আর এ দে লেত্র** (ফরাসি: Ordre des Arts et des Lettres, ফরাসি উচ্চারণ: ​[ɔʁdʁ de.z‿aʁ e de lɛtʁ]) হল ফ্রান্সের একটি জাতীয় নিশান যা ১৯৫৭ সালের ২রা মে ফরাসি সংস্কৃতি মন্ত্রী কর্তৃক প্রতিষ্ঠিত হয়েছিল। অর্দ্র নাসিওনাল দ্যু মেরিতের সম্পূরক হিসেবে ১৯৬৩ সালে রাষ্ট্রপতি শার্ল দ্য গোল এর মর্যাদা নিশ্চিত করেন। এর উদ্দেশ্য হল শিল্প, সাহিত্য বা এই ক্ষেত্রগুলির প্রচারে উল্লেখযোগ্য অবদানের স্বীকৃতি।

ফরাসি সরকারি সূত্র মোতাবেক এই নিশানটির উৎপত্তি হিসেবে স্যাঁ মিশেলের নিশানের দিকে ইঙ্গিত করা হয়।

## পটভূমি

এই পুরস্কারের জন্য বিবেচিত হওয়ার জন্য ফরাসি সরকারের নির্দেশিকাতে বলা হয়েছে যে, ফ্রান্সের নাগরিকদের বয়স কমপক্ষে ত্রিশ বছর হতে হবে, ফরাসি নাগরিক আইনকে সম্মান করতে হবে এবং অবশ্যই “ফরাসি সাংস্কৃতিক উত্তরাধিকার সমৃদ্ধকরণে উল্লেখযোগ্যভাবে অবদান রাখতে হবে”।

এর সদস্যপদ অবশ্য ফরাসি নাগরিকদের মধ্যে সীমাবদ্ধ নয়; প্রাপকদের মধ্যে অসংখ্য বিদেশি গণ্যমান্য লোকও রয়েছেন। বিদেশি প্রাপকদের “বয়সের শর্ত ছাড়াই” এই নিশানের অন্তর্ভুক্ত করা হয়ে থাকে।

নিশানটির তিনটি শ্রেণি রয়েছে:

* **কমঁদর** (Commandeur) তথা অধিনায়ক — একটি কণ্ঠহারে পদক পরানো হয়; প্রাপক বছরে ২০ জন
* **অফিসিয়ে** (Officier) তথা কর্মকর্তা — বাঁ বুকে রোজেৎসহ একটি ফিতের উপর পদক পরানো হয়; প্রাপক বছরে ৬০ জন প্রাপক
* **শ্যভালিয়ে** (Chevalier) তথা অশ্বারোহী বীর — বাঁ বুকে একটি ফিতের উপর পদক পরানো হয়; প্রাপক বছরে ২০০ জন

নিশানের পদক বা মেদাইটি (médaille) একটি আটকোণা সবুজ কলাইকৃত তারকাচিহ্ন, কমঁদর ও অফিসিয়েদের জন্য সোনা এবং ঘোড়সওয়ার বীরদের জন্য রুপো; অভিমুখী বিপরীত কেন্দ্রীয় চাকতিতে সাদা কলাই করা পটভূমিতে “A” এবং “L” হরফ রয়েছে, যার চারপাশে République française শব্দগুচ্ছ দ্বারা আবৃত একটি সোনার আংটি রয়েছে। বিপরীত কেন্দ্রীয় চাকতিতে সোনালি পটভূমিতে মারিয়ানের মাথা রয়েছে, যার চারপাশে Ordre des Arts et des Lettres শব্দগুলো লেখা একটি সোনার আংটি রয়েছে। কমঁদরের চাপরাসটি একটি গিল্টি করা পাকানো আংটির শীর্ষে রয়েছে।

নিশানের ফিতেটি সবুজ এবং চারটি সাদা ডোরাযুক্ত।

## নিশানের সদস্যগণ

রে ব্র্যাডবেরি ২০০৯ সালে কমঁদর পদক পরিহিত অবস্থায়
## আরও দেখুন

* কেবেকোয়া শিল্প ও সাহিত্য নিশান

## পাদটীকা

## তথ্যসূত্র

## বহিঃসংযোগ

* "Nominations dans l'Ordre des Arts et Lettres" (ফরাসি ভাষায়)। Ministry of Culture (France)। ২০০৭। ১০ ফেব্রুয়ারি ২০০৯ তারিখে মূল থেকে আর্কাইভকৃত। সংগ্রহের তারিখ ৬ ফেব্রুয়ারি ২০০৯।
# দারিদ্র্য
সংক্ষিপ্ত ইউআরএল

উপরে থেকে নিচে ও ডান থেকে বামে: কানাডার টরন্টো নগরীতে একজন গৃহহীন ব্যক্তি; চীনের বেইজিং নগরীতে একজন ভিক্ষারত শারীরিকভাবে প্রতিবন্ধী ব্যক্তি; কেনিয়ার দাদাব শহরের কাছে একটি চিকিৎসালয়ে একটি অপুষ্টিতে ভোগা শিশু ও তার মা; ভারতের লখনউ নগরীতে আবর্জনা কুড়ানো শিশু, ২০০৮
**দারিদ্র্য** বলতে বেঁচে থাকার জন্য আবশ্যকীয় প্রয়োজন মেটানোর জন্য অধীনস্থ সম্পদ বা আয়ের অপর্যাপ্ততাকে বোঝায়। দারিদ্র্যের সামাজিক, অর্থনৈতিক ও রাজনৈতিক উপাদান থাকতে পারে।

*চরম দারিদ্র্য* কথাটি দিয়ে মৌলিক ব্যক্তিগত চাহিদা যেমন খাদ্য, বস্ত্র ও আশ্রয়, ইত্যাদি মেটানোর জন্য প্রয়োজনীয় অর্থনৈতিক বা অন্য কোনও উপায়ের সম্পূর্ণ অনুপস্থিতিকে নির্দেশ করা হয়। চরম দারিদ্র্যের সীমার সংজ্ঞা স্থানকাল নির্বিশেষে সর্বত্র ও সর্বদা একই হয়ে থাকে।

অন্যপক্ষে *আপেক্ষিক দারিদ্র্য* তখনই ঘটে, যখন কোনও ব্যক্তি কোনও নির্দিষ্ট স্থান-কালের প্রেক্ষিতে অপর ব্যক্তিসমূহের সাপেক্ষে একটি ন্যূনতম জীবনযাত্রার মান অর্জনে ব্যর্থ হয়। এ কারণে আপেক্ষিক দারিদ্র্যের সীমার সংজ্ঞায়ন দেশ ও সমাজভেদে ভিন্ন ভিন্ন হয়ে থাকে। যেমন কোনও এলাকার প্রায় সবাই যদি আধুনিক ইটনির্মিত বাসায় বাস করে, কিন্তু কোনও ব্যক্তির যদি উন্মুক্ত মাঠে ছোট তাঁবুতে বাস করার চেয়ে বেশি আর্থিক সামর্থ্য না থাকে, তাহলে বলা যায় যে ব্যক্তিটি আপেক্ষিকভাবে দরিদ্র। কিন্তু কোনও যাযাবর সমাজের সবাই যদি মাঠে তাবু গেঁড়ে বাস করে, তাহলে ব্যক্তিটি আপেক্ষিকভাবে দরিদ্র হিসেবে বিবেচিত হবে না।

সরকারী ও বেসরকারী অনেক সংগঠন দারিদ্র্য হ্রাসকরণের প্রচেষ্টা চালিয়ে থাকে। এক্ষেত্রে যে সমস্ত ব্যক্তি যথেষ্ট পরিমাণে আয় করতে অপারগ, তাদের মৌলিক চাহিদা পূরণের জন্য প্রয়োজনীয় দ্রব্য যোগানের প্রয়াস নেওয়া হয়। কিন্তু দুর্নীতি, কর ফাঁকি, ঋণের বোঝা, ঋণের শর্ত এবং স্বাস্থ্যসেবা ও শিক্ষাক্ষেত্রের পেশাদারদের মেধা পাচার, ইত্যাদি সীমাবদ্ধতার কারণে দারিদ্র্য দূরীকরণ কর্মকাণ্ডগুলি ব্যাহত হয়। মৌলিক চাহিদাগুলিকে আরও সুলভ করার লক্ষ্যে কল্যাণ, অর্থনৈতিক স্বাধীনতা ও অর্থনৈতিক সেবার যোগানের মত কৌশল অবলম্বন করা হয় যাতে দরিদ্রদের আয় বৃদ্ধি পায়।

## পরিসংখ্যান

২০২৪ সালের ১৭ অক্টোবর জাতিসংঘের উন্নয়ন কর্মসূচি (ইউএনডিপি) প্রকাশিত মাল্টিডাইমেনশনাল পভার্টি ইনডেক্স অনুযায়ী:

* চরম দারিদ্র্যে জীবনযাপন করছে বিশ্বজুড়ে ১১০ কোটি মানুষ।
* ভারতের ১৪০ কোটি মানুষের মধ্যে ২৩ কোটি ৪০ লাখই চরম দারিদ্র্যে দিনাতিপাত করে।
* ভারতের পরে রয়েছে পাকিস্তান, ইথিওপিয়া, নাইজেরিয়া ও ডেমোক্রেটিক রিপাবলিক অব কঙ্গো। দারিদ্রে দিন কাটানো ১১০ কোটি মানুষের প্রায় অর্ধেক এই পাঁচ দেশের।

## আরও দেখুন

* দুর্নীতি
* বস্তি
* ভিক্ষা

## তথ্যসূত্র

## বহিঃসংযোগ

* দারিদ্র্য - বাংলাপিডিয়া
# পাংক রক

**পাংক রক** একটি রক আন্দোলন। এই রক আন্দোলন ১৯৭৬-১৯৭৭ সালের দিকে মার্কিন যুক্তরাষ্ট্র, যুক্তরাজ্য ও অস্ট্রেলিয়ায় জনপ্রিয় হয়ে ওঠে। দ্যা ক্ল্যাশ, জেনারেশান এক্স, দ্যা জ্যাম, দ্যা র‌্যামোনেস এসব ব্যান্ড এই আন্দোলনে গুরুত্বপূর্ণ ভূমিকা পালন করে। অধিকাংশ পাঙ্ক রক গ্রুপ প্রবল ভাবে রাজনৈতিক এবং প্রচলিত ধ্যান-ধারণা বিরোধী মানসিকতা ধারণ করে। এধরনের প্রায় সব গ্রুপই বামপন্থী। কেউ কেউ আবার নৈরাজ্যবাদী।

১৯৯০-এর দশকে মূলধারার সঙ্গীতে পুনরায় পাংক রকের উত্থান ঘটে। গ্রিন ডে, দ্য অফস্প্রিং ও ব্লিংক-১৮২ এই ধারার জনপ্রিয়তা বাড়িয়ে তুলে।

১৯৮০ সালে পারফর্মরত দ্য ক্ল্যাশ
## বহিঃসংযোগ
# ফিলিপ নোয়ারে
সংক্ষিপ্ত ইউআরএল

| ফিলিপ নোয়ারে |
| --- |
| Philippe Noiret |
| ২০০০ সালে নোয়ারে |
| জন্ম | (১৯৩০-১০-০১)১ অক্টোবর ১৯৩০ লিল, নোর, ফ্রান্স |
| মৃত্যু | ২৩ নভেম্বর ২০০৬(2006-11-23) (বয়স ৭৬) প্যারিস, ফ্রান্স |
| মৃত্যুর কারণ | ক্যান্সার |
| জাতীয়তা | ফরাসি |
| পেশা | অভিনেতা |
| কর্মজীবন | ১৯৪৮-২০০৬ |

**ফিলিপ নোয়ারে** (ফরাসি উচ্চারণ: ​[filip nwaʁɛ]; ১ অক্টোবর ১৯৩০ - ২৩ নভেম্বর ২০০৬) ছিলেন একজন ফরাসি চলচ্চিত্র অভিনেতা। তিনি বিভিন্ন ধরনের চরিত্রে তার বহুমাত্রিক অভিনয়ের জন্য পরিচিত, বিশেষ করে *সিনেমা পারাদিসো* (১৯৮৮) চলচ্চিত্রে তার কাজের জন্য সর্বাধিক পরিচিত। এই কাজের জন্য তিনি শ্রেষ্ঠ অভিনেতা বিভাগে বাফটা পুরস্কার লাভ করেন। এছাড়া তিনি *ল্য ভিও ফুসিল* (১৯৭৫) ও *লা ভি এ রিঁ দুত্র্‌* (১৯৮৯) চলচ্চিত্রে অভিনয় করে শ্রেষ্ঠ অভিনেতা বিভাগে দুটি সেজার পুরস্কার ও শ্রেষ্ঠ বিদেশি অভিনেতা বিভাগে দুটি দাভিদ দি দোনাতেল্লো জয় করেন।

## জীবনী

### প্রারম্ভিক জীবন

নোয়ারে ১৯৩০ সালের ১লা অক্টোবর ফ্রান্সের লিল শহরে জন্মগ্রহণ করেন। তার পিতা পিয়ের নোয়ারে একটি পোশাক নির্মাণকারী প্রতিষ্ঠানের প্রতিনিধি ছিলেন এবং মাতা লুসি হেয়ারমাঁ। তিনি পড়াশোনার ব্যাপারে উদাসীন ছিলেন, এবং লিস জানসন দ্য সাইলি সহ প্যারিসের একাধিক খ্যাতনামা বিদ্যালয়ে পড়াশোনা করেন। বিদ্যালয়ের পরীক্ষায় পাস করতে না পারায় তিনি অভিনয় শিখার সিদ্ধান্ত নেন। ১৯৫৩ সালে তিনি জঁ ভিয়ার রিপার্টরি কোম্পানি, থিয়েটার ন্যাশনাল পপুলারে, যোগ দেন। সেখানে তিনি পরবর্তীকালে জনপ্রিয় চলচ্চিত্র অভিনেতা জেরার ফিলিপের সাথে অভিনয় করেন। তিনি সঁত্র্‌ দ্রামাতিক দ্য লুয়েসে ও থিয়েটার ন্যাশনাল পপুলারে সাত বছর অভিনয়ের প্রশিক্ষণ লাভ করেন। থিয়েটার ন্যাশনাল পপুলারে তিনি *ম্যাকবেথ* ও *দ্য ম্যারিজ অব ফিগারো* সহ চল্লিশের অধিক চরিত্রে কাজ করেন। সেখানেই তিনি মনিক শোমেতের সাথে পরিচিত হন এবং ১৯৬২ সালে তারা বিবাহ বন্ধনে আবদ্ধ হন। এই সময়ে তিনি জঁ-পিয়ের দারার সাথে নৈশ ক্লাবে কৌতুকাভিনেতা হিসেবে তার কর্মজীবন শুরু করেন।

### প্রারম্ভিক কর্মজীবন

নোয়ারের চলচ্চিত্রে অভিষেক হয় *জিজি* চলচ্চিত্রে গৌণ চরিত্রে অভিনয়ের মধ্য দিয়ে। ১৯৫৫ সালে তিনি আনিয়েস ভারদার *লা পোয়্যাঁত কুর্ত* ছবিতে অভিনয় করেন। এই ছবিতে তিনি ফ্রান্সের দক্ষিণের সেত শহরের এক যুবক চরিত্রে অভিনয় করেন। তিনি পরবর্তী কালে বলেন, "আমি এই কাজের পুরো সময় ভীত, অনমনীয় ও অপটু ছিলাম - আমি এই চলচ্চিত্রে সম্পূর্ণই অনুপস্থিত ছিলাম।" তিনি ১৯৬০ সাল পর্যন্ত আর কোন চলচ্চিত্রে কাজ করেননি, ১৯৬০ সালে তিনি *জাজি দাঁ ল্য মেত্রো* ছবিতে অভিনয় করেন। জর্জ ফ্রঁজু'র *তেরেস দেকেরোয়া* (১৯৬২) ও তেওফিল গোতিয়ে'র *ল্য কাপিত্যাঁ ফ্রাকাস* ছবিতে অভিনয়ের পর ফরাসি চলচ্চিত্রের নিয়মিত মুখ হয়ে ওঠেন।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে ফিলিপ নোয়ারে  (ইংরেজি)
* ফাইন্ড এ গ্রেইভে ফিলিপ নোয়ারে  (ইংরেজি)
# স্যার

**স্যার** হলো পুরুষদের জন্য ইংরেজিতে একটি আনুষ্ঠানিক সম্মানসূচক সম্বোধন যা উচ্চ মধ্যযুগের 'স্যায়ার' (Sire) শব্দ থেকে উদ্ভূত। উভয়ই পুরানো ফরাসি "সিউর" (*Sieur)* (লর্ড) থেকে উদ্ভূত, যা ফরাসি-ভাষী নর্মানদের দ্বারা ইংল্যান্ডে আনা হয়েছিল, এবং যা এখন ফরাসি ভাষায় শুধুমাত্র "মন্সিউর" এর অংশ হিসাবে বিদ্যমান, ইংরেজিতে "মাই লর্ড" এর সমতুল্য। ঐতিহ্যগতভাবে আইন ও প্রথা দ্বারা নিয়ন্ত্রিত হিসাবে স্যার সেই পুরুষদের জন্য ব্যবহার করা হয় যারা নাইট এবং নির্দিষ্ট কিছু বীরত্বপূর্ণ আদেশের অন্তর্গত ছিল। যা পরে ব্যারোনেট এবং অন্যান্য অফিসে প্রয়োগ করা হয়।

যেহেতু নাইটহুডের জন্য মহিলা সমতুল্য হলো ডেমহুড তাই সুও জুরে মহিলা সমতুল্য শব্দটি সাধারণত ডেম। একজন নাইট বা ব্যারোনেটের স্ত্রীকে লেডি বলে সম্বোধন করা হয় যদিও এই ব্যবহারের কিছু ব্যতিক্রম এবং বিনিময় বিদ্যমান।

উপরন্তু আধুনিক যুগের শেষের দিক থেকে স্যারকে উচ্চতর সামাজিক মর্যাদা বা সামরিক পদমর্যাদার লোককে সম্বোধন করার জন্য একটি সম্মানজনক উপায় হিসেবে ব্যবহার করা হয়েছে। মহিলাদের জন্য সামাজিক সম্মানের পাশাপাশি সম্বোধনের সমতুল্য পদগুলি হলো ম্যাম (ম্যাডাম-এর সংক্ষিপ্ত রূপ), মিসেস বা মিস।

ভারতীয় উপমহাদেশে 'স্যার' 'ম্যাডাম' শব্দের প্রচলন শুরু হয় ১৭শ শতকে, যখন ব্রিটিশরা এই অঞ্চলে উপনিবেশ স্থাপন করে।

## তথ্যসূত্র
# ডেইলি এক্সপ্রেস

ডেইলি এক্সপ্রেস| ডেইলি এক্সপ্রেস প্রচ্ছদ ১৯ নভে ২০১১ |
| ধরন | দৈনিক সংবাদপত্র |
| ফরম্যাট | ট্যাবলয়েড |
| মালিক | রিচ পিএলসি |
| সম্পাদক | গ্যারি জোন্স |
| প্রতিষ্ঠাকাল | ২৪ এপ্রিল ১৯০০ (1900-04-24) |
| রাজনৈতিক মতাদর্শ | রক্ষণশীল রাজকীয় ডানপন্থী পপুলিস্ট ইউরোসেপ্টিক |
| সদর দপ্তর | লোয়ার টেমস স্ট্রিট লন্ডন, যুক্তরাজ্য |
| প্রচলন | ১৮২,৪৪৫ |
| আইএসএসএন | ০৩০৭-০১৭৪ |
| ওসিএলসি নম্বর | 173337077  |
| ওয়েবসাইট | www.express.co.uk |

ডেইলি এক্সপ্রেস হল একটি জাতীয় দৈনিক যুক্তরাজ্যের মধ্য-বাজার সংবাদপত্র ট্যাবলয়েড বিন্যাসে মুদ্রিত। লন্ডনে প্রকাশিত, সংবাদপত্রটি প্রকাশক রিচ পিএলসি- এর মালিকানাধীন এক্সপ্রেস নিউজপেপারের ফ্ল্যাগশিপ। এটি প্রথম ব্রডশীট হিসাবে ১৯০০ সালে স্যার আর্থার পিয়ারসন দ্বারা প্রকাশিত হয়েছিল। এর ভগিনী সংবাদপত্র, সানডে এক্সপ্রেস, ১৯১৮ সালে চালু হয়েছিল। ২০২২ সালের জুনে, এটির গড় দৈনিক প্রচলন ছিল ২০১,৬০৮।

কাগজটি লর্ড বিভারব্রুকের অধীনে বিশ্বের বৃহত্তম প্রচলনের সংবাদপত্রে পরিণত হয়, যা ১৯৩০-এর দশকে ২ মিলিয়ন থেকে ১৯৪০-এর দশকে ৪ মিলিয়নে পৌঁছেছিল। এটি ২০০০ সালে রিচার্ড ডেসমন্ডের কোম্পানি নর্দার্ন অ্যান্ড শেল দ্বারা অধিগ্রহণ করা হয়েছিল। হিউ হুইটো ফেব্রুয়ারি ২০১১ থেকে ২০১৮ সালের মার্চ মাসে অবসর নেওয়া পর্যন্ত সম্পাদক ছিলেন। ২০১৮ সালের ফেব্রুয়ারিতে ট্রিনিটি মিরর £১২৬.৭ মিলিয়ন মূল্যের একটি চুক্তিতে *ডেইলি এক্সপ্রেস* এবং নর্দার্ন অ্যান্ড শেল-এর অন্যান্য প্রকাশনা সম্পদগুলি অধিগ্রহণ করে। ক্রয়ের সাথে মিল রাখতে ট্রিনিটি মিরর গ্রুপ কোম্পানির নাম পরিবর্তন করে *রিচ* করেছে। হিউ হোয়াইটো সম্পাদক পদ থেকে পদত্যাগ করেন এবং গ্যারি জোনস ক্রয়ের পরেই প্রধান সম্পাদকের দায়িত্ব নেন।

কাগজটির সম্পাদকীয় অবস্থানকে প্রায়শই ইউরোসেপ্টিসিজম এবং ইউকে ইন্ডিপেন্ডেন্স পার্টি (ইউকেআইপি) এবং কনজারভেটিভ পার্টির ইউরোপীয় রিসার্চ গ্রুপ (ইআরজি) সহ অন্যান্য ডানপন্থী দলগুলির সমর্থক হিসাবে দেখা হয়।

## ইতিহাস

## তথ্যসূত্র

## বহিঃসংযোগ

* দাপ্তরিক ওয়েবসাইট
* Derek Jameson, "Matthews, Victor Collin, Baron Matthews (1919–1995)", *Oxford Dictionary of National Biography*, Oxford University Press, 2004, accessed 9 September 2007
# কেটি পেরি

| কেটি পেরি |
| --- |
| ২০২৪ সালে কেটি পেরি |
| জন্ম | ক্যাথেরিন এলিজাবেথ হাডসন  (1984-10-25) ২৫ অক্টোবর ১৯৮৪ সান্টা বারবারা, ক্যালিফোর্নিয়া, যুক্তরাষ্ট্র |
| অন্যান্য নাম | * কেটি হাডসন
* ক্যাথরিন পেরি
 |
| পেশা | * গায়ীকা
* সঙ্গীত রচয়িতা
* অভিনেত্রী
* ব্যবসায়ী
* জনহিতৈষী
* টেলিভিশন বিচারক
 |
| দাম্পত্য সঙ্গী | রাসেল ব্রান্ড (বি. ২০১০; বিচ্ছেদ. ২০১২) |
| সঙ্গী | অরলান্ডো ব্লুম (২০১৬–বর্তমান) |
| আত্মীয় | ফ্রাঙ্ক পেরি (চাচা) |
| **সঙ্গীত কর্মজীবন** |
| ধরন | * পপ
* রক
 |
| বাদ্যযন্ত্র | * ভোকালস
* গিটার
 |
| কার্যকাল | ২০০১–বর্তমান |
| লেবেল | * রেড হিল
* জাভা
* কলাম্বিয়া
* ক্যাপিটল
 |
|  |
| ওয়েবসাইট | katyperry.com |

**ক্যাথরিন এলিজাবেথ হাডসন** (ইংরেজিতে:Katheryn Elizabeth Hudson; জন্ম ১৫ অক্টোবর, ১৯৮৪) একজন আমেরিকান সঙ্গীত-শিল্পী গীতিকার। ক্যালিফোর্নিয়ার সান্টা বারবারা শহরে পেরির জন্ম হয়। শৈশবে তিনি খ্রীস্টান যাজক অভিভাবক দ্বারা পালিত হন। তিনি শৈশবে গোস্পেল সঙ্গীত শুনতেন এবং শিশু হিসেবেই চার্চে গান করতেন। মাধ্যমিক বিদ্যালয় থেকে জিইডি পরীক্ষা দেয়ার পর তিনি সঙ্গীতকে পেশা হিসেবে বেছে নেয়ার সিদ্ধান্ত নেন।

২০০১ সালে তিনি নিজের নামে প্রথম সঙ্গীত অ্যালবাম প্রকাশ করেন। অ্যালবামটিতে পেরি প্রধানত গোস্পেল ধারার গান করেছেন। পরবর্তিতে ২০০৪ থেকে ২০০৫ পর্যন্ত তিনি তার দ্বিতীয় অ্যালবাম ও টিম ম্যাট্রিক্সের সাথে একটি মিশ্র অ্যালবামের কাজ করেন, তবে অ্যালবাম দুটি শেষ পর্যন্ত প্রকাশিত হয়নি।

২০০৭ সালে পেরি ক্যাপিটল মিউজিক গ্রুপের সাথে চুক্তি করেন এবং তার নাম পরিবর্তন করে কেটি পেরি রাখেন। এসময় তিনি ইন্টারনেটে তার প্রথম একক সঙ্গীত ইউ'র সো গে প্রকাশ করেন। এই গান তাকে কিছুটা খ্যাতি এনে দিলেও গানটি চার্টে অন্তর্ভুক্ত হয়নি। ২০০৮ সালে তিনি সর্বাধিক খ্যাতি অর্জন করেন তার দ্বিতীয় একক সঙ্গীত প্রকাশের মাধ্যমে।

গানটির নাম আই কিসড এ গার্ল এটি আন্তর্জাতিক খ্যাতি অর্জন করে এবং বিভিন্ন দেশের টপ চার্টে স্থান করে নেয়। পেরির প্রথম প্রধান অ্যালবাম ওয়ান অফ দ্য বয়েস একই সালে প্রকাশিত হয়। অ্যালবামটি ঐ বছরের বিশ্বের তেত্রিশতম সর্বোচ্চ বিক্রীত অ্যালাবামে পরিণত হয়।

রেকর্ডিং ইন্ডাস্ট্রি অ্যাসোসিয়েশন অফ অ্যামেরিকা অ্যালবামটিকে প্লাটিনাম সনদ দেয়। বিলবোর্ড কর্তৃক প্রকাশিত ২০০০-১০ দশকের সেরা ১০০ শিল্পীর তালিকায় পেরি ৯৭তম স্থান দখল করে। তিনি অদ্ভুত ধরনের পোশাক পরিধানের মাধ্যমে পরিচিতি লাভ করেন।

তার পরবর্তি অ্যালবাম *টিনএজ ড্রিম* ২৪ আগস্ট ২০১০ সালে যুক্তরাষ্ট্র ও কানাডায় প্রকাশিত হয়। অ্যালবামটি ৩০ আগস্ট বিশ্বব্যাপী প্রকাশিত হয়। বিলবোর্ড ২০০ তালিকায় অ্যালবামটি শীর্ষস্থান দখল করে। ট্র্যাভিস ম্যাককয়ের সাথে পেরির দীর্ঘদিনের প্রণয়-ঘটিত সম্পর্ক ছিল, তবে বর্তমানে তিনি রাসেল ব্র্যান্ডের সাথে চুক্তিবদ্ধ।

## তথ্যসূত্র

## বহিঃসংযোগ

* Official website
* ইন্টারনেট মুভি ডেটাবেজে Katy Perry (ইংরেজি)
* টুইটারে কেটি পেরি
# ইন্ডি রক
সংক্ষিপ্ত ইউআরএল

| ইন্ডি রক |
| --- |
| শৈলীগত ব্যুৎপত্তি | * Alternative rock
* punk rock
* post-punk
* college rock
 |
| সাংস্কৃতিক ব্যুৎপত্তি | Late 1970s to early 1980s, United States and United Kingdom |
| অমৌলিক গঠন | * Chillwave
* chamber pop
* grunge
 |
| উপধারা |
| * Emo
* math rock
* noise pop
* post-punk revival
* sadcore
* slowcore
* shoegazing
 |
| সম্মিলিত ধারা |
| * Alternative dance
* alternative R&B
* grindie
* indie folk
* new rave
* indie metal
 |
| আঞ্চলিক পট |
| * Australia
* Belgium
* Netherlands
* Nevada
* Yorkshire
 |
| স্থানীয় পট |
| * Birmingham
* Manchester
* Sheffield
* Leeds
 |
| অন্যান্য বিষয় |
| * Indie pop
* Britpop
* DIY ethic
* jangle pop
* lo-fi
* noise rock
* post-rock
 |

**ইন্ডি রক** হলো ইন্ডি সঙ্গীতের একটি রূপ, ও প্রচলিত রক সঙ্গীতের একটি ধারা যা ১৯৭০ এর দশকে যুক্তরাষ্ট্র এবং যুক্তরাজ্যে উদ্ভাবিত হয়েছিল। শব্দটি মূলত স্বতন্ত্র রেকর্ড লেবেলগুলি বর্ণনা করতে ব্যবহৃত হয়েছিল, যা পরবর্তীতে স্বাধীনভাবে সৃষ্ট অল্টারনেটিভ রক এবং পপ রক সঙ্গীতের সাথে যুক্ত হয়। ১৯৯০-এর দশকে মার্কিন যুক্তরাষ্ট্রে গ্রুঞ্জ এবং পাংক রক ব্যান্ডগুলি এবং যুক্তরাজ্যে ব্রিটপপ ব্যান্ড মূলধারায় বিভক্ত হয় এবং "অল্টারনেটিভ/বিকল্প" শব্দটি তার মূল প্রতি-সাংস্কৃতিক অর্থ হারিয়েছিল। পরবর্তীতে "ইন্ডি রক" শব্দটি ব্যান্ড এবং সঙ্গীতের ধারাগুলির সাথে যুক্ত হয়ে পড়ে। নব্বইয়ের দশকের শেষের দিকে, ইন্ডি রক *লো-ফাই*, *নয়েজ পপ*, *ইমো*, *স্লোকোর*, *পোস্ট-রক* এবং *ম্যাথ রক* সহ বেশ কয়েকটি উপধারা এবং সম্পর্কিত শৈলীর বিকাশ করেছিল।

সনিক ইউথ লাইভ
## আরও দেখুন

* পোস্ট রক
* স্পেস রক
* ইন্ডি সঙ্গীত
* সুগেজ
* অল্টারনেটিভ রক

## তথ্যসূত্র
# দক্ষিণি মিং উইকিপিডিয়া

দক্ষিণি মিং
 হলোপিডিয়া|  |
|  |
| সাইটের প্রকার | ইন্টারনেট বিশ্বকোষ প্রকল্প |
| উপলব্ধ | দক্ষিণি মিং |
| মালিক | উইকিমিডিয়া ফাউন্ডেশন |
| স্লোগান | Chū-iû ê Pek-kho-choân-su (the free encyclopedia) |
| ওয়েবসাইট | zh-min-nan.wikipedia.org |
| বাণিজ্যিক | না |
| নিবন্ধন | ঐচ্ছিক |
| বিষয়বস্তুর লাইসেন্স | CC-BY-SA 3.0 |

**দক্ষিণি মিং উইকিপিডিয়া** হচ্ছে অনলাইন বিশ্বকোষ উইকিপিডিয়ার দক্ষিণী মিং ভাষার সংস্করণ যা চীনা ভাষারই একটি আঞ্চলিক রুপ। দক্ষিণী মিং উইকিপিডিয়া ২০০৩ সালে হলোপিডিয়া নামে স্বাধীন সাইট হিসেবে যাত্রা শুরু করে এবং জুন ২০২৬ পর্যন্ত নিবন্ধ সংখ্যা ৪,৩৪,২৭২টি এবং ৭৪,০০০ জন ব্যবহারকারী, ৩ জন প্রশাসক ও ২৯২টি ফাইল আছে এই উইকিপিডিয়ায়। দক্ষিণী মিং উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা ৩২,৮০,২৩৭টি।

## ইতিহাস

## তথ্যসূত্র

## বহিঃসংযোগ

* Southern Min Wikipedia